Source: https://hvgorac.hu/news_feed?page=320
Timestamp: 2020-01-20 07:06:23+00:00

Document:
Legyőzte a volt trafikos a kormányt, fizethet az állam
Húszezer euróval gazdagodik az emberi jogi bíróság ítélete szerint egy újabb magyar trafikos, akitől 2013-ban megvonta az állam a dohányárusítási engedélyt - írja a Népszabadság. A döntés gyakorlatilag jogerős, mert a kormány egyszer már próbálkozott az ügyet a Nagykamara elé vinni, de a strasbourgi fórum az indítványt elutasította.
A strasbourgi Emberi Jogok Európai Bíróságához fordul a férfiak 40 év munkaviszony utáni nyugdíjba vonulása ügyében benyújtott, az Alkotmánybíróság (Ab) által alaptörvény-ellenesnek nyilvánított népszavazás kezdeményezője, mert vélekedése szerint sérült a népszavazáshoz való állampolgári joga - erről Bodnár József hétfőn tájékoztatta az MTI-t. Mint fogalmazott, mindenképpen Strasbourgig megy, mivel kezdeményezett egy népszavazást, ami először zöld utat kapott, ám „félúton leállították”. Hozzátette: akkor tud ténylegesen a strasbourgi bírósághoz fordulni, ha kézhez kapja a Kúria október 27-i második, a népszavazást megtagadó döntéséről szóló végzést. A Kúriának azt követően kellett megváltoztatnia június végi hitelesítő határozatát, hogy az Alkotmánybíróság szeptember 15-én megállapította: a kérdés a költségvetést érinti, ezért abban nem lehet népszavazást tartani.
Milliókat vágott zsebre az elítélt bíró
Húszmillió forintnál is többet fizetett ki az állam annak a volt szegedi törvényszéki bírónak, akit vesztegetés miatt 12 év börtönbüntetésre ítélt október közepén a bíróság – értesült lapunk. N. Norbert Barnát 2011 decemberében tartóztatta le a kecskeméti bíróság, majd 2012 januárjában a szolgálati bíróság felfüggesztette tisztségéből, munkáltatója pedig megtiltotta illetménye folyósítását. Emiatt a köztisztviselő munkaügyi pereket indított. Az első- és másodfokú bíróságok részítéleteiben a keresetnek helyt adtak, ám a Kúria a munkáltatónak adott igazat az illetmény felfüggesztésében. A bíró ezután fordult az Alkotmánybírósághoz. A testület pedig megalapozottnak találta alkotmányjogi panaszát, és megsemmisítette a Kúria döntését, mert úgy látták, hogy alaptörvény-ellenes. Az AB szerint a bírói függetlenség a bírói tisztséget viselő személy vonatkozásában egyrészt szakmai, másrészt személyi függetlenséget jelent. A szakmai függetlenség azt garantálja, hogy a bírót ne lehessen ítélkezési tevékenysége során utasítani, közvetlenül befolyásolni. A testület határozata alapján a függetlenséget hivatott biztosítani a megfelelő bírói javadalmazás is, amelyet a bírákra vonatkozó szigorú összeférhetetlenségi szabályok indokolnak.
Az Alkotmánybíróság előtt az állami tulajdonú földek értékesítése elleni beadvány
Az Alkotmánybíróság 2015. november 3-án teljes ülés keretében több beadvánnyal foglalkozik, közte a Quaestor károsultak panaszával, valamint az állami tulajdonú földek földművesek részére történő értékesítéséhez szükséges intézkedéseket rögzítő jogszabályok elleni utólagos normakontroll kérelemmel.
GVH a 10%-os bírságcsökkentés részletszabályairól
A közbeszerzésekről szóló 2015. évi CXLIII. törvény (a továbbiakban: Kbt.) új jogintézményként vezeti be a felelős akkreditált közbeszerzési szaktanácsadók intézményét. Erre tekintettel a közbeszerzésekről szóló 2011. évi CVIII. törvény (a továbbiakban: régi Kbt.) szerinti hivatalos közbeszerzési tanácsadói jogintézmény megszűnik, a hivatalos közbeszerzési tanácsadói tevékenységről szóló 93/2011. (XII. 30.) NFM rendelet alapján nyilvántartásba vett hivatalos közbeszerzési tanácsadók a 2015. november 1-je után induló közbeszerzési eljárásokban már nem járhatnak el tanácsadóként.
Moszkvai ingatlanügy – Ősszel várható az elsőfokú ítélet a Budapest Környéki Törvényszéken
Felmentést kért négy vádlott védője perbeszédében a moszkvai magyar kereskedelmi kirendeltség 2008-as eladásával kapcsolatban indult büntetőper pénteki tárgyalásán, a Budapest Környéki Törvényszéken. A pénteki tárgyaláson ismertették az orosz hatóságoktól jogsegély keretében érkezett iratokat, amelyek szerint az orosz hatóságok által az ottani értékesítés miatt indított büntetőeljárás megszűnt, mert a 100 millió dolláros eladási ár a környéken szokásos ingatlanpiaci árakkal egybevethető. Ezzel kapcsolatban több védő ismét felhívta a figyelmet arra, hogy amikor a magyar fél értékesítette az ingatlant, akkor a telek forgalomképtelensége miatt nem érvényesíthette a piaci árat. A következő tulajdonos azonban már telekkel együtt kapta meg az ingatlant, ebből fakad a két eladási ár közötti jelentős különbözet.
Zuglói irodaházba költözik a Budapest Környéki Törvényszék
Eredetileg a volt BM-kórház helyszínén, a Városligeti fasorban lévő ingatlanon alakították volna ki a Budapest Környéki Törvényszék új székházát, egy friss kormányhatározat szerint azonban a Hungária körúton lesz a székhely.
Elérhető az Egységes Szabadalmi Bíróság eljárási szabályzata
Az Egységes Szabadalmi Bíróság (ESZB) Előkészítő Bizottsága október 19-én véglegesítette az előreláthatólag 2017. január 1-jétől működésbe lépő, európai szabadalmakkal kapcsolatos jogviták eldöntésére felhatalmazott nemzetközi bíróság eljárási szabályzatának szövegét.
A pártfogó felügyelők nem csupán a jog, hanem emberségük eszközeivel is segítenek rehabilitálni, reintegrálni a bűnelkövetőt, ez a leghatékonyabb bűnmegelőzés, a bűnmegelőzés pedig a leghatékonyabb igazságszolgáltatás – mondta Trócsányi László igazságügyi miniszter egy budapesti szakmai konferencián 2015. október 30-án. Trócsányi László elismerően szólt a pártfogó felügyelői szolgálatról, amely tavaly több mint százezer üggyel foglalkozott, tehermentesíti a bíróságokat és a büntetés-végrehajtás intézményeit, és ezzel a költségvetést. Kiemelte a közvetítői eljárásokat lefolytató mediátor pártfogó felügyelők szerepét, akik – mint mondta – kimagasló eredményességgel 2007 óta végzik munkájukat a büntetőügyi közvetítés területén, tavaly január 1-jétől pedig feladataik a szabálysértési ügyekben lefolytatott közvetítői eljárással bővültek.
Szigorodó felmondás, erősödő munkavédelem, konkretizált pihenőidő, pontosított kártérítési szabályok. Átfogó módosítás előtt a foglalkoztatással kapcsolatos szabályozás. A munka törvénykönyve a jövőben sem lesz munkavállaló barát. A www.kormany.hu oldalon a kormányzat közzétette a foglalkoztatással kapcsolatos jogszabályok módosításának a tervezetét. A változások érintik a munka törvénykönyvét, a közszolgálatra vonatkozó joganyagot, a munkavédelmemről, valamint a munkaügyi ellenőrzésről szóló törvényt is. A változások indokaként a kormányzat a gyakorlati tapasztalatokra, az európai uniós követelményekre, valamint a VKF elnevezésű érdekegyeztető fórum keretében a kormányzat, a munkáltatói, valamint a munkavállalói érdekképviseletek között folyamatban lévő tárgyalások eredményére hivatkozott.
Gergényi Péter vezérőrnagyot, volt budapesti főkapitányt és egyik vádlott-társát a legenyhébb szankcióban, megrovásban részesítette a 2006 őszi eseményekkel összefüggésben elkövetett katonai bűncselekmények miatt a Fővárosi Törvényszék csütörtökön kihirdetett elsőfokú, nem jogerős döntésével. A volt budapesti főkapitány elöljárói intézkedés elmulasztása, a negyedrendű vádlott, aki a tévészékház ostrománál a rendőri erők helyszínparancsnoka volt, parancs iránti engedetlenség miatt kapott megrovást. Az ügyben megvádolt további tizenkét rendőrtiszt, köztük Bene László altábornagy, volt országos főkapitány és Dobozi József vezérőrnagy, a Rendészeti Biztonsági Szolgálat (Rebisz) volt parancsnoka esetében a bíróság megszüntette az eljárást. Ennek oka javarészt az volt, hogy bár az elsőfokú bíróság szerint feltehetően történtek kötelességszegések, így a vádbeli cselekmények enyhébb, vétségi alakzata megállapítható lenne, ám az 9 év elteltével már elévült, nem büntethető. A súlyosabb, időközben még el nem évült bűntetti alakzat megállapításához szükséges jelentős hátrány viszont a legtöbb esetben már nem állapítható meg.
Kivételez a kormány
Még hatályba sem lépett az új közbeszerzési törvény, a jogalkotók máris hozzányúlnának az egyik kritikus szabályhoz, amely komoly szakmai össztűz alatt állt az elmúlt időszakban. Az eredeti elképzelések szerint november 1-jétől minden olyan fejlesztés, beruházás, amely 25 millió forintnál nagyobb európai uniós vagy állami támogatást tartalmaz, automatikusan közbeszerzés-kötelessé válik. Ez azonban vélhetően mégsem teljesen ebben a formában valósul meg, ugyanis a kormányzat benyújtott egy olyan jogszabály-módosítási javaslatot az Országgyűlésnek, amely számos fejlesztést kivenne ebből a körből.
Ingyenes lesz az erkölcsi bizonyítvány, a cégkivonat, a beszámolók közzététele, a személyi és az ellopott igazolványok pótlása is, ahogyan az első jogosítvány is. A kormány benyújtotta a bürokráciacsökkentési program talán legnépszerűbb intézkedéseit tartalmazó törvényjavaslatát. A 160 négyzetméter alatti hasznos alapterületű egylakásos lakóépület bontási, építési, módosított építés és használatbavételi engedélyezési eljárásáért sem kellene fizetni. Öröklés esetén a tulajdonjog változás ingatlan-nyilvántartási bejegyzése és a haszonélvezeti jog bejegyzése is illetékmentes lehet a törvény hatálybalépése után.
Bűnszervezetben követték el? A védők vitatják
Súlyosabb büntetést kért az időseket kirabló banda tagjaira az ügyész a másodfokú bíróságon. A vádhatóság ragaszkodik ahhoz, hogy a bűncselekmény-sorozatot bűnszervezetben követték el, amit a védők vitattak. Bűnszövetség létrehozásához két ember elég, míg a maffiaszerűen működő bűnszervezethez legalább három kell. A bűnszervezet tagjaira a törvény szerint súlyosabban büntetés vár, esetükben a büntetési tétel felső határa a kétszeresére emelkedik, ha bűnösnek találják őket.
2015. szeptember 30-án meghozott, de csak most publikált végzésében a Bíróság megállapította, hogy a jelen ügyben érintett magánszemély gazdasági tevékenységet folytatott, és így a héa-irányelv értelmében adóalanynak minősül. Ezen irányelv főszabály szerint minden adóalannyal szemben előírja a tevékenysége bejelentését. Következésképpen nem ellentétes az irányelvvel az olyan nemzeti szabályozás, amely abban az esetben is előírja az adóalanyok számára valamely gazdasági tevékenység megkezdésének bejelentését, ha az e tevékenységből származó bevétel nem lépi túl az adómentesség tekintetében megállapított felső határt, és az adóalany nem kíván adóköteles tevékenységet folytatni.
Tételek: 6381 - 6400 / 7165 (359 oldal)

References: bíróság 
 Kúria 
 bíróság 
 bíróság 
 Kúria 
 Kúria 
 Bíróság 
 Bíróság 
 bíróság 
 bíróság 
 bíróság 
 Bíróság